Jelaskan Sumber awal dan historiografi dari Sijarah Islam dalam bahasa minangkabau

Kurangnyo sumber membuek suliknyo kajian periode awal-awal sajarah Islam. Misalnyo sumber historiografih paliang pantiang untuak asa-usua Islam adolah karya al-Thabari. Maskipun al-Thabari dianggap sejarawan ancak manuruik acuan zaman dan tampeknyo, inyo menggunan sacaro bebas sajian-sajian mistis, legenda, stereotip, terdistorsi, jo polemik takaik materi subyek—nan baapun juo sacaro Islam bisa ditarimo—dan inyo manjalehan pamuloan Islam padohal inyo tapauik babarapo generasi sasudah paristiwanyo. al-Thabari maningga taun 923 masehi.

Baragamnyo pandangan takaik bangaomano manangani sumber-sumber nan tasadio mamicu bakambangnyoampek pandekatan babeda terhadap sajarah awal Islam. Masiang-masiang mampunyoi pangikuik sampai hari ko.

Matode deskriptif manggunoan garih gadang tradisi Islam, sambia disasuaian untuak carito-carito mukjizat jo pangakuan nan bapusek pado keyakikan dalam sumber-sumbar tasabuik. Edward Gibbon jo Gustav Weil mawakili babarapo sajarawan awal nan maikuikan matode ko.

Pado matode kritik sumber, ado pancarian komparasi tahadok sagalo sumber untuak mangenali informan, sumber mano nan lamah dan karanonyo mambedaan material nan palsu. Karya William Montgomery Watt jo Wilferd Madelung adolah duo contoh kritik sumber.

Pado matode kritik tradisi, nan diyakini adolah sumber-sumbernyo didasarkan pado tradisi lisan dengan asa-usua nan indak jaleh dan sajarah periwayatan, sahinggo diparaluan dengan sangaik hati-hati. Ignaz Goldziher adolah pelopor metode kritik tradisi, jo Uri Rubin manjadi contoh kontemporer.

Matode skeptis maraguan hampia sagalo materi pado sumber tradisional. Sagalo kamungkinan inti sajarah dianggap talalu sulik untuak diuraian dari material nan dibuek-buek dan terdistorsi. Contoh awal matode skeptis adolah karya John Wansbrough.

Kini, masiang-masiang metode populer punyo cakupan nan babeda. Pandekatan deskriptif labiah peopuler untuak perlakuan gambaran umum sajarah awal islam. Matode kritik sumber dan kritik tradisi labiah diikuti dek ilmuan nan mamparhatian pamulaan islam sacaro mandalam.

Sasudah abaik ka-8, kualitas sumber-sember maningkek. Sumber-sumber nan mambahas maso awal jo kasenjangan maso dan budaya nan cukuik leba tasabuik sakarang mulai memberi catatan nan sipaiknyo samakin kontenporer, kualitas catatansajarahnyo maningkek, dan sumber-sumber dokumentasi baru—sarupo dokumen resmi, korespondensi, dan syair-syair—muncua. Untuak zaman sabalum bamulonyo islam—pado abaik ka-6—sumber-sumbernyo juo unggulan, maskipun juo campuran kualitasnyo. Takhusus, sumber-sumber nan maliputi wilayah pangaruah Sasaniyah di abaik ka-6 cukuik buruak, sadangkan sumber-sumber untuak area Bizantium di wakatu itu kualitasnyo cukuik rancak, dan dilengkapi oleh sumber-sumber Kristen Suriah untuak wilayah Suriah jo Iraq.